પાર્ટી સૂત્રોએ કહ્યું કે રાહુલ અને પવાર વચ્‍ચે ભારત બંધ દરમ્‍યાન જ પેટ્રોલ-ડીઝલના ભાવ વધારાને ન છોડવા માટે સહમતી થઈ ગઈ હતી. પેટ્રોલ-ડીઝલની મોંઘવારીથી મધ્‍યમ વર્ગ જ નહીં, ગરીબ અને ખાસ કરીને ખેડૂતો પણ ત્રસ્‍ત છે અને પ્રજા વિરોધ પક્ષો સામે નજર માંડી રહી છે. એવા મત પર બન્‍ને નેતા સહમત છે. એટલા માટે વિરોધ પક્ષોની જવાબદારી છે કે જ્‍યાં સુધી સરકાર પેટ્રોલ ડીઝલની કિંમતો ઘટાડી પ્રજાને રાહત ન આપે ત્‍યાં સુધી વિરોધ પક્ષો આ મામલે ભાજપાને ચેઈનથી નહીં બેસવા દે.